বিধ্বংসী আগুনের গ্রাসে গোটা হলিউড! বাড়ি ছাড়া সেলিব্রেটিরা!

ওয়েব ডেক্স: দাউদাউ করে জ্বলছে গোটা শহরটা। আকাশ যেন ঢেকে গেছে কালো ধোঁয়ায়। পরিস্থিতি এমনই যে নিঃশ্বাস নেওয়া যাচ্ছে না। আর তারমধ্যেই আতঙ্কে বাড়ি ছেড়ে পালাচ্ছেন হাজার হাজার মানুষ। লম্বা লাইনে গাড়ির ভিড়ে রাস্তায় লেগে গেছে ট্র্যাফিক জ্যাম। দাবানলের গ্রাসে গোটা লস অ্যাঞ্জেলেস।এখনও পর্যন্ত আগুন ছড়িয়েছে সাতটা পয়েন্ট থেকে। মোটামুটি প্রায় ৩০ হাজার একর জমি আগুনের গ্রাসে। পুড়ে ছাই ২ হাজারেরও বেশি বাড়ি।

ইতিমধ্যে ১ লক্ষ ৮০ হাজার মানুষকে ঘর ছেড়ে নিরাপদ আশ্রয়ে সরে যাওয়ার নির্দেশ দেওয়া হয়েছে। আবার, নিহতের সংখ্যা ডাবল ডিজিটে পৌঁছে গিয়েছে। ইতিহাস বলছে, এখনো পর্যন্ত এত বড় ফরেস্ট ফায়ার দেখেনি ক্যালিফোর্নিয়া। আমেরিকার পশ্চিম প্রান্তে প্রদেশগুলি থেকে ফায়ার ফাইটাররা চলে এসেছেন আগুন নেভাতে লস অ্যাঞ্জেলসে।

আরও পড়ুন: লস অ্যাঞ্জেলেসে দাবানলের জলে চাপ, আগুন নিয়ন্ত্রণে কঠিন চ্যালেঞ্জ!

তবে যা খবর, তাঁদের শত চেষ্টাতেও নিয়ন্ত্রণে আসছে না আগুন। আগুন নেভানোর চেষ্টা চলছে হেলিকপ্টার থেকে। আগামী ১৪ জানুয়ারি পর্যন্ত ঝোড়ো হাওয়ার পূর্বাভাস দিয়েছে আবহাওয়া দপ্তর। বৃষ্টির কোনও সম্ভাবনা নেই। ফলে, বিপদ আরো বাড়তে পারে বলে ধারণা করা হচ্ছে।